પ્રિય માતાપિતા/વાલીઓ,

ગયા અઠવાડિયે અમે વિદ્યાર્થીઓને રૂબરૂ (શાળામાં)થી વર્ચુઅલ શિક્ષણ (ઘરે) અથવા વર્ચુઅલ શિક્ષણ (ઘરે)થી રૂબરૂ (શાળામાં) ભણવાની વિનંતી કરવાની છેલ્લી તક અંગે એક અપડેટ ([an update](https://www.tdsb.on.ca/News/Article-Details/ArtMID/474/ArticleID/1585/Elementary-Switching-Update---January-29-2021))ની જાણ કરી હતી. જેમણે ડિસેમ્બરના ફેરબદલી સર્વેક્ષણમાં રસ દર્શાવ્યો હતો અને ફક્ત જ્યાં જગ્યા ઉપલબ્ધ છે, એવા પરિવારો માટે, અમે **ફેરબદલીની છેલ્લી તક સાથે આગળ વધવાનું** નક્કી કર્યું છે.

તમને આ ઇમેઇલ મળી રહ્યો છે કારણ કે તમે તમારા બાળક માટે ફેરબદલી કરવાની વિનંતી કરી છે. આ અઠવાડિયાની શરૂઆતમાં, ફેરબદલીની બધી વિનંતીઓની પુષ્ટિ કરવા માટે શાળાઓએ પરિવારોનો સંપર્ક કર્યો છે. જો તમને હજી સુધી તમારા બાળકની શાળામાંથી કશું જાણવા ન મળ્યું હોય, તો તમારી ફેરબદલીની વિનંતી તેમની અંતિમ સૂચિમાં સામેલ કરવામાં આવી હોય તે સુનિશ્ચિત કરવા માટે કૃપા કરીને આચાર્યનો સંપર્ક કરશો.

આગળના પગલા તરીકે, શાળાઓ દરેક વિદ્યાર્થી માટે યોગ્ય વર્ગખંડમાં જગ્યા (કાં તો રુબરુમાં શિક્ષણ માટે અથવા વર્ચુઅલ શિક્ષણ માટે) ઉપલબ્ધ છે કે કેમ તે નક્કી કરવાનું કાર્ય કરશે. જો કે અમે શક્ય એટલી વિનંતીઓ પૂર્ણ કરવા પ્રતિબદ્ધ છીએ, છતાં બધી વિનંતીઓને સમાવવાનું શક્ય બનશે **નહીં**. ટોરન્ટો પબ્લિક હેલ્થના તાજેતરના આંકડાઓના આધારે, એવા વિસ્તારમાં રહેતા વિદ્યાર્થીઓ કે જેમને COVID-19નું જોખમ વધારે હોય તેમને, અગ્રતા આપવામાં આવશે.

પરિવારો માટે એ સમજવું અગત્યનું છે કે રૂબરૂ (શાળામાં) શિક્ષણથી વર્ચુઅલ શિક્ષણ અને વર્ચુઅલ શિક્ષણથી રૂબરૂ (શાળામાં) શિક્ષણમાં ફેરબદલ થવાના પરિણામે તમારા બાળકના શિક્ષક અને વર્ગમાં ફેરફાર થશે. ફેરબદલ થઇને રૂબરૂ (શાળામાં) શિક્ષણમાં જતા તમામ વિદ્યાર્થીઓ તેમની હોમ સ્કૂલમાં ભણશે.

ઉપરાંત, વર્ચુઅલ શિક્ષણ પર ફેરબદલ થનારા કેટલાક વિદ્યાર્થીઓને એલિમેન્ટરી વર્ચ્યુઅલ સ્કૂલમાં મૂકવામાં આવશે, જ્યારે અન્યને તેમની હોમ સ્કૂલ દ્વારા વર્ચુઅલ શિક્ષણ સ્થાનિક રીતે આપવામાં આવશે. આ તમારા બાળકની હોમ સ્કૂલ દ્વારા સ્થાપિત કરવામાં આવેલા સ્થાનિક ઉકેલના આધારે પ્રત્યેક શાળાએ અલગ અલગ રીતે આપવામાં આવશે.

"ફેરબદલીની તારીખ" એક નહીં હોય, કારણ કે વિદ્યાર્થીઓની ફેરબદલી ફેબ્રુઆરીમાં એક સમયગાળા દરમિયાન થશે. તમારા બાળકને લગતી વિશિષ્ટ માહિતી અને વિગતોની જાણ આચાર્ય દ્વારા સીધી તમને કરવામાં આવશે. પરિવારોને તેમની ફેરબદલી વિનંતીની સ્થિતિની જાણકારી તેમની હોમ સ્કૂલના આચાર્ય દ્વારા શુક્રવાર,   
12 ફેબ્રુઆરીના રોજ દિવસના અંત સુધીમાં આપવામાં આવશે.

ફેરબદલીની આ જટિલ પ્રક્રિયામાંથી આગળ વધતાં અમે તમારી અવિરત ધીરજ બદલ આભાર માનીએ છીએ. જો તમારા કોઈ પ્રશ્નો હોય, તો કૃપા કરીને તમારા બાળકની હોમ સ્કૂલના આચાર્ય સાથે વાત કરશો.

વધુ માહિતી અને પ્રશ્નો તથા જવાબો માટે કૃપા કરીને [Switching web page](https://www.tdsb.on.ca/In-Person-Learning/Learning-and-Instruction/Switching-Between-In-Person-Learning-and-Virtual-Learning) ની મુલાકાત લેશો.